open-index/open-wikipedia-markdown huggingface dataset:
আবদুল্লাহ খেঞ্জানি

আবদুল্লাহ খেঞ্জানি বিশিষ্ট সাংবাদিক হিসেবে আফগানিস্তানে তার ভূমিকার জন্যও পরিচিত। আফগানিস্তানের অন্যতম বিশিষ্ট স্বাধীন সংবাদ নেটওয়ার্ক ওয়ান টিভি আফগানিস্তানে তার নেতৃত্ব ভূমিকার জন্যও তিনি বিখ্যাত।     

## শৈশব ও শিক্ষা
আবদুল্লাহ খেঞ্জানি ১৯৮৮ সালে আফগানিস্তানে জন্মগ্রহণ করেন। তিনি জাতিগতভাবে একজন তাজিক। তিনি আলেকজান্দ্রোস পিটারসেন স্কলারশিপ নিয়ে লন্ডনের কিংস কলেজে উচ্চশিক্ষা গ্রহণ করেন। এই প্রতিযোগিতামূলক স্কলারশিপটি মূলত আফগানিস্তান, মধ্য এশিয়া এবং দক্ষিণ ককেশাস অঞ্চলের মেধাবী শিক্ষার্থীদের সহায়তার জন্য প্রদান করা হয়।

তিনি কিংস কলেজ লন্ডনের ওয়ার স্টাডিজ বিভাগ থেকে যুদ্ধ অধ্যয়ন বিষয়ের ওপর স্নাতকোত্তর ডিগ্রি অর্জন করেন। তার পড়াশোনার মূল বিষয়বস্তুর মধ্যে ছিল সংঘাত, শান্তি বিনির্মাণ এবং আন্তর্জাতিক নিরাপত্তা। খেঞ্জানি কিংস কলেজ লন্ডনের একজন প্রাক্তন কৃতি শিক্ষার্থী। তিনি কাবুলে 'ডেমোক্রেটিক সোসাইটি' নামক একটি নাগরিক উদ্যোগের প্রতিষ্ঠাতা। এ সংস্থাটির লক্ষ্য হল রাজনৈতিক সংলাপ এবং গণতান্ত্রিক মূল্যবোধের প্রচার করা।

## রাজনৈতিক কার্যকলাপ
আবদুল্লাহ খেঞ্জানি একজন সাংবাদিক এবং মিডিয়া নির্বাহী হিসেবে তার কর্মজীবন শুরু করেন। তিনি ওয়ান টিভি আফগানিস্তানের বিভিন্ন গুরুত্বপূর্ণ পদে দায়িত্ব পালন করেছেন। এর মধ্যে  অনুষ্ঠান পরিচালক, সংবাদ ও সমসাময়িক বিষয়ক পরিচালক অন্যতম। এছাড়াও,তিনি পরবর্তীতে ওয়ান টিভি আফগানিস্তানের প্রধান সম্পাদকেরও দায়িত্ব পালন করেন। তার সময়কালে ওয়ান টিভি আফগানিস্তানের রাজনৈতিক ও সামাজিক ইস্যুগুলোতে জনমত গঠনে তাৎপর্যপূর্ণ ভূমিকা পালন করেছিল।

২০২০ সালে খেঞ্জানিকে আফগানিস্তানের শান্তি বিষয়ক মন্ত্রণালয়ের উপমন্ত্রী পদে নিযুক্ত করা হয়। সেখানে তিনি শান্তি প্রচেষ্টার সমন্বয়, কৌশল এবং নীতি নির্ধারণের দায়িত্বে ছিলেন। ২০২১ সালের আগস্টে কাবুলের পতনের পূর্বপর্যন্ত তিনি এই পদে বহাল ছিলেন। তালিবানের সাথে আফগান সরকারের শান্তি আলোচনায়ও তিনি সক্রিয়ভাবে যুক্ত ছিলেন।

তালিবান সরকার ক্ষমতা দখলের পর খেঞ্জানি নির্বাসিত জীবন শুরু করেন এবং বিরোধী রাজনৈতিক শিবিরের একজন প্রভাবশালী কণ্ঠস্বর হিসেবে আবির্ভূত হন। তিনি আহমাদ মাসুদের নেতৃত্বাধীন ন্যাশনাল রেজিস্ট্যান্স ফ্রন্ট অফ আফগানিস্তান (এনআরএফ)-এর রাজনৈতিক ব্যুরোর প্রধান হিসেবে নিযুক্ত হন। এই দায়িত্বে থেকে তিনি ভিয়েনা প্রসেসসহ বিভিন্ন আন্তর্জাতিক সম্মেলন ও রাজনৈতিক ফোরামে অংশ নিয়েছেন। তিনি তালিবান শাসনের বিকল্প হিসেবে একটি গণতান্ত্রিক ব্যবস্থার পক্ষে কথা বলেন।এছাড়াও, আফগানিস্তানে মানবাধিকার লঙ্ঘন বিশেষ করে নারী ও শিশুদের অধিকার হরণের বিষয়টি বিশ্বদরবারে তুলে ধরেন।

বর্তমানে খেঞ্জানি আফগান রাজনৈতিক পরিস্থিতির একজন নিয়মিত ভাষ্যকার। তিনি আঞ্চলিক ও আন্তর্জাতিক গণমাধ্যমে শান্তি, প্রতিরোধ সংগ্রাম এবং আফগানিস্তানের ভবিষ্যৎ শাসনব্যবস্থা নিয়ে নিয়মিত আলোচনা করে থাকেন।

## তথ্যসূত্র
আগাতা চিয়াবাত্তোনি

**আগাতা চিয়াবাত্তোনি** হলেন একজন ইতালীয় গাণিতিক যুক্তিবিদ যিনি বিকল্প যুক্তিতে বিশেষজ্ঞ। তিনি ভিয়েনা প্রযুক্তি বিশ্ববিদ্যালয়ের (টিইউ ভিয়েন) তথ্যবিজ্ঞান অনুষদের যুক্তি ও গণনা ইনস্টিটিউটের একজন পূর্ণ অধ্যাপক এবং টিইউ ভিয়েনের ভিয়েনা যুক্তি ও অ্যালগরিদম কেন্দ্রের (ভিসিএলএ) সহ-সভাপতি।

## শিক্ষা ও কর্মজীবন
চিয়াবাত্তোনি মূলত রিপাত্রানসোনের বাসিন্দা। তিনি বোলোনিয়া বিশ্ববিদ্যালয়ে কম্পিউটার বিজ্ঞান নিয়ে পড়াশোনা করেছেন, এবং ২০০০ সালে মিলান বিশ্ববিদ্যালয় থেকে পিএইচডি সম্পন্ন করেছেন। তাঁর গবেষণাপত্রের শিরোনাম ছিল *বহু-মান যুক্তিবিদ্যায় প্রমাণ-তত্ত্ব* (), তিনি ড্যানিয়েল মুণ্ডিচির তত্ত্বাবধানে গবেষণা করেছিলেন।

তিনি ২০০০ সালে ইইউ মেরি কুরি ফেলোশিপের সহায়তায় ভিয়েনায় চলে আসেন এবং ২০০৭ সালে টিইউ ভিয়েন থেকে নিজের হ্যাবিলিটেশন ডিগ্রি (বিশ্ববিদ্যালয়ের সর্বোচ্চ ডিগ্রি) অর্জন করেন। তিনি টিইউ ভিয়েনে  তথ্যবিজ্ঞান অনুষদের একজন অধ্যাপক হিসেবে যুক্ত আছেন। তিনি কার্ট গোডেল সোসাইটির জন্য কলেজিয়াম লজিকাম বক্তৃতা সিরিজের চেয়ার হিসেবেও দায়িত্ব পালন করেন।

## অবদান
টিইউ ভিয়েনায় চিয়াবাত্তোনির করা অন্যতম একটি প্রকল্প হলো গাণিতিক যুক্তি ব্যবহার করে ভারতীয় পবিত্র ধর্মগ্রন্থ বেদের নৈতিক চিন্তাভাবনাকে  বিধিবদ্ধ রূপ দেওয়া।  

## স্বীকৃতি
২০১১ সালে, চিয়াবাত্তোনি অস্ট্রিয়ান বিজ্ঞান তহবিলের স্টার্ট-প্রেইস পুরস্কার জিতেছিলেন, সেই বছর এই পুরস্কার বিজয়ী একমাত্র মহিলা ছিলেন তিনি। 

## তথ্যসূত্র




## বহিঃসংযোগ
* হোম পেজ
*  প্রকাশনাসমূহ

বিষয়শ্রেণী:মিলান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বোলোনিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইতালীয় নারী গণিতবিদ
বিষয়শ্রেণী:অস্ট্রীয় গণিতবিদ
বিষয়শ্রেণী:নারী যুক্তিবিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
ফরেক্স ব্যাংক

**ফরেক্স** হল নর্ডিক অঞ্চলের একটি বৈদেশিক মুদ্রা বিনিময় কেন্দ্র।
২০২৫ সাল নাগাদ কোম্পানিটির ৮৪টি শাখা ছিল, যেগুলো প্রধানত রেল স্টেশন বা বিমানবন্দরে ছিল, তবে শপিং মল ও প্রধান সড়কগুলোতেও শাখা ছিল। কোম্পানিটি অনলাইন কারেন্ট ও সেভিংস অ্যাকাউন্ট, লোন, ক্যাশ হ্যান্ডলিং, মানি ট্রান্সফার, ট্রাভেল বুকিং ও পেমেন্টের সুবিধাও প্রদান করে।

## আরও দেখুন

* মুদ্রা বিনিময় কেন্দ্র
* বৈদেশিক মুদ্রা বিনিময় কোম্পানি
* সুইডেনের কোম্পানিগুলোর তালিকা

## তথ্যসূত্র

বিষয়শ্রেণী:স্টকহোম ভিত্তিক কোম্পানি
বিষয়শ্রেণী:১৯২৭-এ সুইডেনে প্রতিষ্ঠিত
বিষয়শ্রেণী:বৈদেশিক মুদ্রা বিনিময় কোম্পানি
বিষয়শ্রেণী:১৯২৭-এ প্রতিষ্ঠিত ব্যাংক
বিষয়শ্রেণী:সুইডেনের ব্যাংক
আলী আহমদ বাজ্জি

**আলী আহমদ বাজ্জি** (   , জন্ম: ১ সেপ্টেম্বর, ১৯৫৮) একজন লেবানিজ রাজনীতিবিদ। এছাড়াও, তিনি একজন প্রাক্তন লেবানিজ সংসদ সদস্য। তিনি ২০০০ সাল থেকে ২০২২ সাল পর্যন্ত লেবাননের সংসদে দক্ষিণ লেবাননের বিনতে জ্বাইল জেলার প্রতিনিধিত্ব করে আসছেন।

## প্রাথমিক জীবন এবং শিক্ষা
বাজ্জি ১৯৫৮ সালের ১ সেপ্টেম্বর লেবাননের বিনতে জবিলে জন্মগ্রহণ করেন। তিনি ১৯৮১ সালে লেবানিজ বিশ্ববিদ্যালয় থেকে রাষ্ট্রবিজ্ঞান এবং ব্যবস্থাপনায় স্নাতক ডিগ্রি অর্জন করেন। পরবর্তীতে, তিনি ১৯৯৬ সালে সেন্ট্রাল মিশিগান বিশ্ববিদ্যালয় থেকে ব্যবসায় প্রশাসনে স্নাতকোত্তর ডিগ্রি অর্জন করেন। 

## কর্মজীবন
যুক্তরাষ্ট্রে থাকাকালীন তিনি আমেরিকান লেবানিজ কালচারাল সেন্টারের সভাপতির দায়িত্ব পালন করেন।এছাড়াও,তিনি আরব আমেরিকান ইনস্টিটিউট এবং আরব আমেরিকান অ্যাসোসিয়েশন অ্যাগেইনস্ট দ্য র‍্যাসিয়াল ডিসক্রিমিনেশন ইন আমেরিকার সদস্য ছিলেন। ১৯৮৫ থেকে ১৯৮৭ সাল পর্যন্ত তিনি মিশিগানের আমেরিকান স্কুলগুলোতে শিক্ষকতা করেন। যুক্তরাষ্ট্রে তিনি অনেকগুলো মিশনে সফল হয়েছিলেন। ১৯৮৭ থেকে ১৯৯১ সাল পর্যন্ত তিনি মিশিগান অঙ্গরাজ্যের সমাজসেবা বিভাগে একজন কর্মচারী হিসেবে কাজ করেন। ১৯৯১ থেকে ১৯৯৩ সাল পর্যন্ত তিনি মিশিগানের একটি নিয়োগ অফিসে কাজ করেন। সংসদ সদস্য নির্বাচিত হওয়ার পূর্বে ১৯৯৩ থেকে ২০০০ সাল পর্যন্ত তিনি আমেরিকান শ্রম মন্ত্রণালয়ে একজন ফেডারেল কর্মচারী ছিলেন।

এরপর তিনি লেবাননে ফিরে আসেন এবং বিনত জাবেল জেলা থেকে লেবানিজ পার্লামেন্টে সংসদ সদস্য  হিসেবে নির্বাচনে অংশ নেন। তিনি টানা পাঁচটি নির্বাচনে জয়লাভ করেন এবং ২০০০ সাল থেকে পার্লামেন্টে আমাল মুভমেন্টের একজন সংসদ সদস্য হিসেবে দায়িত্ব পালন করছেন।

তিনি নাবিহ বেরির সভাপতিত্বে পরিচালিত 'লিবারেশন অ্যান্ড ডেভেলপমেন্ট ব্লকের'একজন সদস্য। পাশাপাশি তিনি আমাল মুভমেন্টের রাজনৈতিক ব্যুরোর সদস্য। তিনি আমাল মুভমেন্টের প্রেসিডেন্সিয়াল কমিশন কর্তৃক শিক্ষা, সামাজিক বিষয়, স্বাস্থ্য এবং শিক্ষা সংক্রান্ত ফাইলগুলো দেখাশোনা করে থাকেন। তিনি অস্ট্রিয়া এবং সাইপ্রাসের সাথে সম্পর্ক রক্ষার লক্ষে গঠিত সংসদীয় মৈত্রী কমিটির প্রধান। এছাড়াও, তিনি চিলি, গ্রিস, ইউরোপীয় গ্রুপ, তুরস্ক, এস্তোনিয়া, ব্রিটেন, জার্মানি, পাকিস্তান, আর্মেনিয়া এবং সংযুক্ত আরব আমিরাতের সাথে সম্পর্ক রক্ষার লক্ষে গঠিত সংসদীয় মৈত্রী কমিটিগুলোরও একজন সদস্য।

এছাড়াও, ২০১২ থেকে ২০১৭ সালের মধ্যে সংসদীয় নির্বাচনের জন্য একটি নতুন আইন প্রণয়নের লক্ষ্যে গঠিত সংসদীয় কমিশনে তিনি আমাল মুভমেন্ট এবং লিবারেশন অ্যান্ড ডেভেলপমেন্ট ব্লকের প্রতিনিধিত্ব করেন। তিনি সেখানে '৬৪/৬৪ প্রস্তাব' পেশ করেছিলেন।

## আরও দেখুন

* লেবাননের সংসদ
* লেবাননের সংসদ সদস্যদের তালিকা
* মোহাম্মদ হুসেন ফাদাল্লাহ

## বহি:সংযোগ

* লেবাননের পার্লামেন্ট: এমপি আলী আহমদ বাজ্জি

## তথ্যসূত্র
মারিয়া সিব্রারিও

**এলিসা মারিয়া ইউজেনিয়া সিব্রারিও সিনকুইনি** (৬ সেপ্টেম্বর ১৯০৫ – ১৬ মে ১৯৯২) ছিলেন একজন ইতালীয় গণিতবিদ, যিনি আংশিক অন্তরক সমীকরণ বিশেষজ্ঞ ছিলেন। গুইদো ফুবিনি, জিউসেপ্পে পেয়ানো ও ফ্রান্সেস্কো ত্রিকোমির সাথে গবেষণার জন্য তিনি পরিচিত হয়ে আছেন।

## জীবন

### শৈশব ও শিক্ষা
মারিয়া সিব্রারিও ১৯০৫ সালের ৬ সেপ্টেম্বর জেনোয়ায় জন্মগ্রহণ করেন। তিনি লোম্বার্ডির লোদি প্রশাসনিক বিভাগের  শিক্ষায়তনে পড়াশোনা করেন এবং ১৯২৩ সালে তুরিন বিশ্ববিদ্যালয়ে ভৌত বিজ্ঞান ও গণিত প্রোগ্রামে ভর্তি হন। সেখানে তিনি গুইদো ফুবিনির ছাত্রী ছিলেন। ১৯২৭ সালে তিনি স্নাতক ডিগ্রি লাভ করেন। তিনি জিউসেপ্পে পেয়ানোর একজন সহকারী হয়েছিলেন এবং ১৯২৭ সালে পেয়ানো তাঁকে মাধ্যমিক বিদ্যালয়ের শিক্ষিকা হিসেবে হ্যাবিলিটেশন (উচ্চতর শিক্ষাগত যোগ্যতা) অর্জনে সহায়তা করেছিলেন। পেয়ানো ১৯৩২ সালে মারা যান। সেই বছরেই মারিয়া একটি অবৈতনিক প্রভাষকের পদ লাভ করেন এবং ফ্রান্সেস্কো ট্রিকোমির সাথে কাজ শুরু করেন।

### পরবর্তী জীবন এবং শিক্ষাজীবন
১৯৩৮ সালে গণিতবিদ  এবং মারিয়া বিয়ে করেন, তাঁদের তিনটি সন্তান হয়।  বিয়ের পরপরই তাঁরা দুজনেই পাভিয়া বিশ্ববিদ্যালয়ে শিক্ষকতা শুরু করেন। ১৯৪৭ সালে মারিয়া ক্যাগলিয়ারি বিশ্ববিদ্যালয়ে গাণিতিক বিশ্লেষণে অধ্যাপক পদের জন্য প্রতিযোগিতায় জয়ী হন। সেখান থেকে তিনি মোডেনা বিশ্ববিদ্যালয়ে চলে যান এবং পরবর্তীতে ১৯৫০ সালে পূর্ণ অধ্যাপক হিসেবে পাভিয়া বিশ্ববিদ্যালয়ে ফিরে আসেন। তিনি ১৯৮০ সালে অধ্যাপক ইমেরিটাস হিসেবে অবসর গ্রহণ করেন।

তিনি ১৯৯২ সালের ১৬ই মে পাভিয়াতে মারা যান।

## গবেষণা
মারিয়া সিব্রারিওর ১৯২৭ সালের গবেষণাপত্রটি ল্যাপ্লাস ট্রান্সফর্ম এবং প্যারাবলিক আংশিক ডিফারেনশিয়াল সমীকরণে তার প্রয়োগ সম্পর্কিত ছিল। তখন থেকে শুরু করে ১৯৪০-এর দশকের প্রথম দিক পর্যন্ত, তাঁর গবেষণার অন্যতম প্রধান ক্ষেত্র ছিল মিশ্র এলিপটিক-হাইপারবোলিক ধরনের আংশিক ডিফারেনশিয়াল সমীকরণ। তিনি এই ক্ষেত্রে ট্রিকোমির পূর্ববর্তী কাজকে অসম্পূর্ণ মনে করেছিলেন। তিনি এই সমীকরণগুলির একটি সম্পূর্ণ শ্রেণিবিন্যাস এবং এই শ্রেণিবিন্যাসের মধ্যে প্রতিটি ধরণের সমীকরণের জন্য উপযুক্ত সমাধান পদ্ধতি প্রকাশ করেন। এই কাজটি পরবর্তীতে ট্রান্সসনিক বিমানের বায়ুগতিবিদ্যায় ব্যাপকভাবে প্রয়োগযোগ্য ছিল, এবং এই সময়ে করা তাঁর কাজের হিসেবে সিব্রারিও-সিঙ্কুইনি সমীকরণটির নামকরণ করা হয়েছে।

তাঁর পরবর্তী কাজ ছিল অ-রৈখিক ডিফারেনশিয়াল সমীকরণ, হাইপারবোলিক সমীকরণ ব্যবস্থা, এবং বক্ররেখা ও সাধারণীকৃত ফাংশনের তত্ত্ব নিয়ে। এর মধ্যে অন্তর্ভুক্ত ছিল অ-রৈখিক হাইপারবোলিক সমীকরণের ওপর এদুয়ার গুরসাতের এবং প্রথম-ক্রমের সমীকরণ ব্যবস্থার ওপর অগাস্টিন-লুই কোশির পুরনো সমস্যার সমাধান।

## স্বীকৃতি
১৯২৯ সালে, মারিয়া তাঁর প্রাথমিক গবেষণার জন্য কোরাডো সেগ্রে পুরস্কার লাভ করেন, এবং ১৯৩৩ সালে, তিনি আকাদেমিয়া দেই লিনসেই থেকে জুনিয়র গবেষকদের জন্য একটি পুরস্কার লাভ করেন।  তিনি ১৯৫১ সালে ইস্তিতুতো লোম্বার্দো আকাদেমিয়া দি সিয়েন্সে ই লেত্তেরে-তে যোগদান করেন এবং ১৯৬৭ সালে এর পূর্ণ সদস্য হন। ১৯৬৮ সালে, তিনি  শিক্ষায়তনের সদস্য হন। অবসর গ্রহণের পর, ১৯৮১ সালে, তিনি *লিনসেই একাডেমি*র একজন সংশ্লিষ্ট সদস্য হিসেবে নির্বাচিত হন। 

## তথ্যসূত্র




## আরও পড়ুন

* 
* 
* 
* 

## বহিঃসংযোগ
* 
* 

বিষয়শ্রেণী:১৯৯২-এ মৃত্যু
বিষয়শ্রেণী:১৯০৫-এ জন্ম
বিষয়শ্রেণী:ইতালীয় নারী গণিতবিদ
হ্যারিয়েট রেডফিল্ড কব

**হ্যারিয়েট রেডফিল্ড কব** (১০ সেপ্টেম্বর, ১৮৬৬ – ১৩ ফেব্রুয়ারি, ১৯৫৮) ছিলেন একজন আমেরিকান গণিত শিক্ষাবিদ। তিনি ১৮৯৫ থেকে ১৯৩১ সাল পর্যন্ত স্মিথ কলেজের অধ্যাপক ছিলেন।

## শৈশব ও শিক্ষা
হ্যারিয়েটের জন্ম নিউ ইয়র্কের পিকস্কিলে। তিনি এলিশা জি. কব এবং এস্থার মেরোয়া রেডফিল্ড কবের কন্যা ছিলেন। তাঁর বাবা একজন কংগ্রেজেশনাল যাজক ছিলেন। হ্যারিয়েট নর্থহ্যাম্পটন হাই স্কুলে পড়াশোনা করেন এবং ১৮৮৯ সালে স্মিথ কলেজ থেকে গণিতে স্নাতক ডিগ্রি ও ১৮৯১ সালে একই কলেজ থেকে সম্মানসূচক স্নাতকোত্তর ডিগ্রি অর্জন করেন। তিনি কলাম্বিয়া বিশ্ববিদ্যালয়ে উচ্চতর পড়াশোনা করেন।

## কর্মজীবন
লুইজিয়ানা এবং ওহাইওর স্কুলে হ্যারিয়েট গণিত পড়াতেন, ১৮৯৫ সালে তিনি স্মিথে ফিরে আসেন গণিতের প্রভাষক হিসেবে। ১৯৩১ সালে অধ্যাপক ইমেরিটাস হিসেবে অবসর গ্রহণের আগে পর্যন্ত তিনি স্মিথ কলেজে জ্যামিতি পড়াতেন। স্মিথে তাঁর সহকর্মীদের মধ্যে ছিলেন গণিতের সহ-অধ্যাপক এলেনর পি. কুশিং, রুথ গোল্ডিং উড এবং সুজান রোজ বেনেডিক্ট। হ্যারিয়েট ফাই বিটা কাপ্পার সদস্য এবং ওয়েস্টার্ন ম্যাসাচুসেটস ম্যাথমেটিক্স অ্যাসোসিয়েশনের সভাপতি ছিলেন। তিনি একটি কংগ্রেজেশনাল গির্জায় বাইবেল অধ্যয়নের ক্লাসও নিতেন।

হ্যারিয়েট একজন ব্যস্ত ভ্রমণকারী ছিলেন। তিনি ১৯০৭ এবং ১৯০৮ সালে তাঁর বন্ধু, পেনসিলভেনিয়ার গণিত শিক্ষিকা সারাহ গিলবার্টের সাথে আট মাসব্যাপী বিশ্ব ভ্রমণ করেছিলেন। তিনি ১৯২০-র দশকে বেশ কয়েকবার চীন ভ্রমণ করেছিলেন, এবং সেখানে চীনা মহিলাদের গণিত শিক্ষার বিষয়ে পরামর্শ দিয়েছিলেন। 

হ্যারিয়েট তাঁর অবসর জীবনের বেশিরভাগ সময় ফ্লোরিডায় কাটিয়েছেন। তিনি সেখানে স্মিথ কলেজের প্রাক্তন শিক্ষার্থীদের কার্যকলাপে সক্রিয় ছিলেন। ১৯৩৬ সালে তিনি ফ্লোরিডায় অবসরপ্রাপ্ত শিক্ষকদের এক সমাবেশে "স্মিথ কলেজের অগ্রণী চেতনা" সম্পর্কে বক্তৃতা দেন।

## ব্যক্তিগত জীবন
হ্যারিয়েট ১৯৫৮ সালে ৯১ বছর বয়সে ম্যাসাচুসেটসের নর্দাম্পটনে মৃত্যুবরণ করেন।

## তথ্যসূত্র

বিষয়শ্রেণী:মার্কিন নারী গণিতবিদ
বিষয়শ্রেণী:১৯৫৮-এ মৃত্যু
বিষয়শ্রেণী:১৮৬৬-এ জন্ম
১৬ রজব

**১৬ রজব** হলো হিজরি বর্ষপঞ্জির ষষ্ঠ মাস রজবের ১৬তম দিন। দিনটি হিজরি চান্দ্র বর্ষপঞ্জি অনুযায়ী বছরের ১৯৩তম দিন। তবে যদি রবিউস সানি মাস ৩০ দিনে পূর্ণ হয়, তাহলে এটি বছরের ১৯৪তম দিন হিসেবে গণ্য হয়। আর যদি সফর ও রবিউস সানি উভয়ই ৩০ দিন পূর্ণ করে, তাহলে এটি বছরের ১৯৫তম দিন হয়।

এই দিনের পর হিজরি বছর শেষ হতে আরো ১৬১ অথবা ১৬২ দিন অবশিষ্ট থাকে, যা পূর্ববর্তী মাসগুলোর দৈর্ঘ্যের উপর নির্ভর করে পরিবর্তিত হতে পারে।

## ঘটনাবলি

* ৯৮৬

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* 
* 
* 
* 
* 

বিষয়শ্রেণী:হিজরি তারিখ
বিষয়শ্রেণী:রজব
নর্থ-সাউথ কাপ

**নর্থ-সাউথ কাপ** হল প্রজাতন্ত্রী আয়ারল্যান্ড ও উত্তর আয়ারল্যান্ড দেশের ফুটবল ক্লাবগুলির মধ্যে আয়োজিত প্রাক্তন প্রতিযোগিতা। এটি ১৯৬১ থেকে ১৯৬৩ পর্যন্ত চলেছিল। 

প্রতিটি মৌসুমের প্রতিযোগিতায় আয়ারল্যান্ড দ্বীপের দুটি অধিক্ষেত্র (উত্তর আয়ারল্যান্ড এবং আয়ারল্যান্ড প্রজাতন্ত্র) এবং তাদের নিজ নিজ নিয়ন্ত্রক সংস্থা (আইরিশ ফুটবল অ্যাসোসিয়েশন এবং ফুটবল অ্যাসোসিয়েশন অফ আয়ারল্যান্ড) থেকে দল অংশগ্রহণ করত।

১৯৬০-৬১ সালের প্রতিযোগিতা সেমি-ফাইনাল পর্যন্ত খেলা হয়েছিল, তবে খেলার সূচির ভিড়ের কারণে ফাইনালটি পরবর্তী মৌসুম পর্যন্ত স্থগিত রাখতে হয়েছিল। একইভাবে, ১৯৬১-৬২ সালের প্রতিযোগিতাও সময়মতো শেষ করা যায়নি, সেই মৌসুমে প্রথম রাউন্ড এবং দ্বিতীয় রাউন্ডের কিছু অংশ খেলা হয়েছিল, তবে বাকিটা ১৯৬২-৬৩ সালের মৌসুমে সম্পন্ন হয়েছিল।

## ফাইনালের তালিকা

----

## আরও দেখুন
*ডাবলিন-বেলফাস্ট ইন্টারসিটি কাপ (১৯৪১–৪৯)
*ব্ল্যাক্সনিট কাপ (১৯৬৭–৭৪)
*টেক্সাকো কাপ (১৯৭৩–৭৫)
*টাইলার কাপ (১৯৭৮–৮০)
*আইরিশ নিউজ কাপ (১৯৯৫–৯০)
*সেতান্তা স্পোর্টস কাপ (২০০৫–১৪)
*চ্যাম্পিয়ন্স কাপ (সর্ব-আয়ারল্যান্ড) (২০১৯–২০)
## তথ্যসূত্র

## বহিঃসংযোগ
* Irish League Archive - Dublin and Belfast Inter-City Cup

বিষয়শ্রেণী:বিলুপ্ত সর্ব-আয়ারল্যান্ড ফুটবল কাপ প্রতিযোগিতা
মার্টা সিভিল

**মার্টা সিভিল** একজন আমেরিকান গণিত শিক্ষাবিদ। তাঁর গবেষণার বিষয় হলো মার্কিন যুক্তরাষ্ট্রের দক্ষিণ-পশ্চিমাঞ্চলের সংখ্যালঘু স্কুলছাত্রছাত্রীদের, বিশেষ করে হিস্পানিক ও ল্যাটিনো আমেরিকান শিক্ষার্থীদের, সাংস্কৃতিক পটভূমি অনুধাবন করা এবং সেই উপলব্ধি ব্যবহার ক'রে অভিভাবকদের সম্পৃক্ততা বৃদ্ধি করা ও শিক্ষার্থীদের ব্যক্তিগত শক্তির ওপর গণিত শিক্ষাকে কেন্দ্রীভূত করা। তিনি অ্যারিজোনা বিশ্ববিদ্যালয়ের রয় এফ. গ্রেসার এণ্ডাওড অধ্যাপক। সেখানে তিনি গণিত বিভাগ, গণিত শিক্ষা বিভাগ এবং শিক্ষাদান, শিক্ষণ ও সমাজ-সাংস্কৃতিক অধ্যয়ন বিভাগে নিযুক্ত আছেন।

## শিক্ষা ও কর্মজীবন
সিভিল ১৯৯০ সালে আরবানা-শ্যাম্পেইনের ইলিনয় বিশ্ববিদ্যালয় থেকে পিএইচডি ডিগ্রি অর্জন করেন। তাঁর গবেষণাপত্রের শিরোনাম ছিল *গণিত চর্চা ও আলোচনা: প্রাক-সেবা প্রাথমিক শিক্ষকদের একটি গবেষণা* (), তাঁর গবেষণার তত্ত্বাবধায়ক ছিলেন পিটার জর্জ ব্রনফেল্ড। ২০১১ সালে তিনি অ্যারিজোনা বিশ্ববিদ্যালয় থেকে চলে যান উত্তর ক্যারোলিনা বিশ্ববিদ্যালয়ে, গণিত শিক্ষার ফ্রাঙ্ক এ. ড্যানিয়েলস বিশিষ্ট অধ্যাপক হওয়ার জন্য, কিন্তু ২০১৪ সালে গ্রেসার অধ্যাপক হওয়ার জন্য তিনি আবার অ্যারিজোনায় ফিরে আসেন।

## বই
সিভিল বেশ কিছু বইয়ের বইয়ের সহ-সম্পাদক, বইগুলি হলো : *গণিত শিক্ষায় আন্তঃরাষ্ট্রীয় ও সীমান্ত অঞ্চল অধ্যয়ন* (, রাউটলেজ, ২০১১), *লাতিনো / লাতিনাগণ এবং গণিত শিক্ষা: শ্রেণিকক্ষ ও সমাজে শিখন ও শিক্ষণ বিষয়ক গবেষণা* (, ইনফরমেশন এজ, ২০১১), *গণিত শিক্ষক প্রশিক্ষকদের জন্য কিছু পরামর্শ: গণিত শ্রেণিকক্ষে বৈষম্য নিয়ে আলোচনা সহজতর করা* (, ইনফরমেশন এজ, ২০১৬), *প্রবেশাধিকার ও সমতা: তৃতীয় থেকে পঞ্চম শ্রেণিতে উচ্চমানের গণিতের প্রসার* (, জাতীয় গণিত শিক্ষক পরিষদ, ২০১৮)।

## স্বীকৃতি
২০১৩ সালে *টুডুজ: ম্যাথমেটিকস ফর অল* সংস্থাটি সিভিলকে তাদের আইরিস এম. কার্ল ইকুইটি অ্যাণ্ড লিডারশিপ অ্যাওয়ার্ড প্রদান করে। অ্যাসোসিয়েশন অফ উইমেন ইন ম্যাথমেটিক্স দ্বারা প্রকাশিত উল্লেখযোগ্য মহিলা গণিতবিদ সমন্বিত একটি তাসের সেটে তাঁকে অন্তর্ভুক্ত করা হয়েছে। তিনি ২০২১ সালে ন্যাশনাল কাউন্সিল অফ টিচার্স অফ ম্যাথমেটিক্স (এনসিটিএম) আজীবন কৃতিত্ব পুরস্কার পেয়েছেন।

## তথ্যসূত্র




## বাহ্যিক লিঙ্ক

* হোম পেজ
* 

বিষয়শ্রেণী:২০শ শতাব্দীর মার্কিন নারী
বিষয়শ্রেণী:অ্যারিজোনা বিশ্ববিদ্যালয়ের শিক্ষক
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
ক্যাথি অ্যান ক্লার্ক

**ক্যাথি অ্যান ক্লার্ক** হলেন একজন আমেরিকান ফলিত গণিতবিদ, যিনি সমুদ্রতলের শব্দবিজ্ঞানের গণনাভিত্তিক মডেলিংয়ের ওপর তাঁর কাজের জন্য পরিচিত। রোড আইল্যান্ডের নিউপোর্টে অবস্থিত নেভাল আণ্ডারসি ওয়ারফেয়ার সেন্টারে বহু বছর কাজ করার পর, তিনি অবসর গ্রহণ করেন এবং কানেকটিকাটের মিডলটাউনে অবস্থিত কুইন অফ দ্য অ্যাপোস্টলস প্রিপারেটরি একাডেমিতে গণিতের শিক্ষক হিসেবে যোগদান করেন।

## শিক্ষা ও কর্মজীবন
ক্লার্ক কেন্টাকির মোরহেড স্টেট ইউনিভার্সিটিতে গণিতের ছাত্রী ছিলেন এবং ১৯৭০ সালে স্নাতক হন। ১৯৬৯ থেকে ১৯৭৩ সাল পর্যন্ত তিনি ওয়েস্টার্ন ইউনিয়ন কর্পোরেশনে যোগাযোগ ব্যবস্থা বিশ্লেষক হিসেবে কাজ করেন। তিনি ১৯৭৬ সালে কানেকটিকাট বিশ্ববিদ্যালয় থেকে গণিতে স্নাতকোত্তর ডিগ্রি লাভ করেন, এবং ১৯৭৩ থেকে ১৯৭৯ সাল পর্যন্ত কানেকটিকাট বিশ্ববিদ্যালয় ও স্থানীয় কমিউনিটি কলেজগুলিতে প্রভাষক হিসেবে কাজ করেন। 

১৯৭৯ সালে তিনি কানেকটিকাটের ওয়াটারফোর্ড ভিত্তিক একটি প্রতিরক্ষা ঠিকাদার প্রতিষ্ঠান সোনালিস্টস, ইনকর্পোরেটেড-এ কাজ শুরু করেন; সোনালিস্টসের সাথে তাঁর কাজের সুবাদেই তিনি জলের নিচের শব্দের মডেলিংয়ের জন্য নেভাল আণ্ডারসি ওয়ারফেয়ার সেন্টার এবং স্যাটেলাইট যোগাযোগের কাজের জন্য নাসার সাথে যুক্ত হন। ১৯৯৭ সালে তিনি সরাসরি কাজ করার জন্য নেভাল আণ্ডারসি ওয়ারফেয়ার সেন্টারে চলে যান। 

তিনি স্নাতকোত্তর পড়াশোনার জন্য রোড আইল্যান্ড বিশ্ববিদ্যালয়ে ফিরে আসেন, সেখানে তিনি ২০০১ সালে তড়িৎ প্রকৌশলে দ্বিতীয় স্নাতকোত্তর ডিগ্রি এবং ২০০৪ সালে ফলিত গণিতে পিএইচডি লাভ করেন। তাঁর ডক্টরাল গবেষণাপত্রের শিরোনাম ছিল *অরৈখিক পার্থক্য সমীকরণের বৈশ্বিক আচরণ* (), তিনি মুস্তাফা কুলেনোভিচের তত্ত্বাবধানে গবেষণা করেছিলেন। তিনি ২০২১ সাল পর্যন্ত নেভাল আণ্ডারসি ওয়ারফেয়ার সেন্টারে ছিলেন এবং পরবর্তীতে অবসর গ্রহণের পর কুইন অফ দ্য অ্যাপোস্টলস প্রিপারেটরি একাডেমিতে গণিতের শিক্ষক হন।

## স্বীকৃতি
ক্লার্ক ২০১০ সালে আমেরিকার অ্যাকোস্টিক্যাল সোসাইটির ফেলো নির্বাচিত হন, "সমুদ্রতলের তরঙ্গ সঞ্চালনে গণনাভিত্তিক অবদানের জন্য"।

## তথ্যসূত্র




বিষয়শ্রেণী:কানেটিকাট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন নারী গণিতবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
মসজিদ আল-আমিন

**মসজিদ আল-আমিন** ( জাওয়ি : مسجد الأمين) বা **আল-আমিন মসজিদ** হলো সিঙ্গাপুরের সেন্ট্রাল রিজিয়নের তেলোক ব্লাংগাহতে অবস্থিত একটি মসজিদ। মসজিদ নির্মাণ তহবিলের দ্বিতীয় পর্বের অধীনে ১৯৯১ সালে নির্মিত এই ভবনটির স্থাপত্যশৈলী ধ্রুপদী মালয় এবং মিনাংকাবাউ শৈলী দ্বারা অনুপ্রাণিত। এটি ইতিহাসে নথিভুক্ত তেলোক ব্লাংগাহতে নির্মিত দ্বিতীয় মসজিদ।

## ইতিহাস
মসজিদ আল-আমিন সর্বপ্রথম ১৯৮১ সালে মাউন্ট ফেবারের পাদদেশের সংলগ্ন একটি স্থানে প্রতিষ্ঠিত হয়েছিল।   এ মসজিদটি তৈরীর  পূর্বে তেলোক ব্লাংগা এলাকায় আরওএকটি মসজিদ ছিল প্রতিষ্ঠিত ছিল। এর আগে ১৯২০ সালে সেই এলাকায় মসজিদ রাদীন মাস নামের একটি ছোট মসজিদ নির্মিত হয়েছিল।   নতুন মসজিদ প্রতিষ্ঠার একটি কারণ ছিল যে, এলাকার ক্রমবর্ধমান মুসলিম নাগরিকদের জনসংখ্যার জন্য পুরানো মসজিদটি খুব ছোট হয়ে গিয়েছিল।  অন্য কারণটি ছিল যে মসজিদ রাদীন মাস অনেক পুরাতন হওয়ার কারণে বেশ কিছু কাঠামোগত সমস্যার সম্মুখীন হয়েছিল।উদাহরণস্বরূপ বৃষ্টির পানি মসজিদের কক্ষে চুইয়ে পড়ত।  মসজিদ আল-আমিনের নির্মাণের জন্য তহবিল সংগ্রহের উদ্দেশ্যে নবগঠিত মসজিদ কমিটি একটি ওয়াকাথনের আয়োজন করে এবং খাদ্য বিক্রিরও ব্যবস্থা করে।    অবশেষে, ১৯৯১ সালে নির্মাণ কাজ সম্পন্ন হয় এবং সেই বছরের ১ মে মসজিদটি আনুষ্ঠানিকভাবে উদ্বোধন করা হয়। 

২০০১ সালে মসজিদ রাদীন মাস মসজিদ পুরোপুরি বন্ধ হয়ে যায়। তখন এর পরিবর্তে মসজিদ আল-আমিনকে  আরও বড় ও আধুনিক মসজিদ আল-আমিন হিসেবে চালু হয়।  ২০২৪ সালের রমজান মাসে সিঙ্গাপুরের বর্তমান প্রধানমন্ত্রী লি হিয়েন লুং মাগরিবের সময় মসজিদটি পরিদর্শন করেন। তিনি সেখানে ইফতাররত মুসলিমদের সঙ্গ দেন। 

## স্থাপত্য
মসজিদ আল-আমিন একটি আধুনিক স্থাপত্য শৈলীতে নির্মিত হয়েছে। এর স্থাপত্য শৈলীতে মালয় স্থাপত্যের উপাদানগুলিকে অন্তর্ভুক্ত করা হয়েছে। মসজিদের সম্মুখভাগটি মিনাংকাবাউ থেকে উদ্ভূত রুমাহ গাদাং স্থাপত্য শৈলীর উপর ভিত্তি করে তৈরি করা হয়েছে। এ মসজিদটির পাঁচটি খুঁটি বিশিষ্ট ছাদ রয়েছে।এই পাঁচটি খুঁট  ইসলামের পাঁচটি স্তম্ভকে নির্দেশ করে। মসজিদে একটি মিনার রয়েছে যার একটি স্তরযুক্ত ছাদও রয়েছে।

## প্রবেশগম্যতা
মসজিদ আল-আমিনের ঠিক বাইরে এবং গেট এর বিপরীত দিকে দুটি নির্দিষ্ট বাস স্টপ রয়েছে।   মসজিদ আল-আমিনের নিকটতম এম আর টি স্টেশনগুলি হল হারবারফ্রন্ট এম আর টি স্টেশন এবং তেলোক ব্লাংগাহ এম আর টি স্টেশন। এ দুটি স্টেশনই সার্কেল লাইনে অবস্থিত। 

## আরও দেখুন

* মসজিদ রাদিন মাস
* সিঙ্গাপুরের মসজিদগুলোর তালিকা
বিষয়শ্রেণী:সিঙ্গাপুরের মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:মালয় ভাষার লেখা থাকা নিবন্ধ
ঠনঠনিয়া, বগুড়া

**ঠনঠনিয়া** বগুড়ার একটি মৌজা ও শহরতলি। এটি বগুড়া পৌরসভার ৭, ৯, ১০ ও ১২ নং ওয়ার্ডে বিস্তৃত। বর্তমানে এখানে ব্যবসা ও আবাসন দ্রুত বৃদ্ধি পাচ্ছে। এখানে অবস্থিত টার্মিনাল যা 'ঢাকা বাস টার্মিনাল' বা 'ঠনঠনিয়া বাস স্ট্যান্ড' নামে পরিচিত একটি গুরুত্বপূর্ণ স্থান।

## ভূগোল

### পাড়া/মহল্লাসমূহ

২০২২ সালের আদমশুমারি অনুযায়ী ঠনঠনিয়া মৌজায় ৯টি পাড়া/মহল্লা রয়েছে। এগুলো হলো-

* শহিদ নগর
* শাহ পাড়া
* হিন্দুপাড়া
* চকমালগ্রাম
* ড. মঈনুল হাসান লেন
* হাজিপাড়া
* কানুজগারি
* ভাই পাগলা মাজার লেন
* নতুন পূর্ব পশ্চিম ঠনঠনিয়া

## শিক্ষা

### শিক্ষাপ্রতিষ্ঠান

* বগুড়াসিটি বালিকা উচ্চ বিদ্যালয় (১৯৬৫)

## তথ্যসূত্র

## বহিঃসংযোগ

* 
* 

বিষয়শ্রেণী:বগুড়ার শহরতলি
জেন কিস্টার

**জেন এলিজাবেথ কিস্টার** (**জেন ব্রিজ** নামেও পরিচিত, ১৮ অক্টোবর ১৯৪৪ – ১ ডিসেম্বর ২০১৯) ছিলেন একজন ব্রিটিশ ও আমেরিকান গাণিতিক যুক্তিবিদ এবং গণিত সম্পাদক, যিনি বহু বছর ধরে ‘ম্যাথেমেটিক্যাল রিভিউজ’-এর সম্পাদক হিসেবে দায়িত্ব পালন করেছিলেন।

## শৈশব ও শিক্ষা
জেন ব্রিজ মূলত ইংল্যান্ডের ওয়েব্রিজের বাসিন্দা ছিলেন, যেখানে তিনি ১৯৪৪ সালের ১৮ই অক্টোবর জন্মগ্রহণ করেন; তাঁর বাবা একজন আইনজীবী এবং পরে একজন বিচারক ছিলেন। জেনের চার বছর বয়সে  তাঁর পরিবার লন্ডনে চলে আসে, এবং তিনি লন্ডনের সেন্ট পল'স গার্লস স্কুলে পড়াশোনা করেন। তিনি ১৯৬৩ সালে অক্সফোর্ডের সোমারভিল কলেজ থেকে ম্যাট্রিকুলেশন পাশ করেন, কিন্তু লুপাস রোগ ধরা পড়ায় তাঁর পড়াশোনায় ছেদ পড়ে। এরপর ১৯৬৪ সালে তিনি সেখানে অ্যান কবের তত্ত্বাবধানে গণিত পড়া পুনরায় শুরু করেন। তিনি প্রথম স্থান অর্জন করেন, জুনিয়র ম্যাথমেটিক্যাল প্রাইজ জেতেন এবং স্নাতকোত্তর পড়াশোনার জন্য অক্সফোর্ডে থেকে যান।

১৯৬৯ সালে তিনি মেরি সোমারভিল রিসার্চ ফেলোশিপ লাভ করেন এবং ১৯৭২ সালে অক্সফোর্ড থেকে ডক্টরেট (ডি.ফিল.) সম্পন্ন করেন। তাঁর গবেষণাপত্রের শিরোনাম ছিল *গাণিতিক যুক্তির কিছু সমস্যা: অর্ডিনাল ফাংশন এবং অর্ডিনাল নোটেশনের সিস্টেম* ()। তিনি রবিন গ্যাণ্ডির তত্ত্বাবধানে গবেষণা সম্পন্ন করেন।   অ্যান কবের অবসরের পর তিনি তাঁর পদ গ্রহণ ক'রে সোমারভিল কলেজে গণিতের টিউটোরিয়াল ফেলো হন এবং অক্সফোর্ড বিশ্ববিদ্যালয়ের ম্যাথমেটিক্যাল ইনস্টিটিউটের সদস্য হন, সেখানে তিনি ডানা স্কট সহ আরও অনেকের সাথে কাজ করেছিলেন।

## বিবাহ এবং পরবর্তী জীবন
১৯৭৭ সালে, মিশিগান বিশ্ববিদ্যালয়ের গণিতবিদ জেমস কিস্টার অবকাশকালীন ছুটিতে অক্সফোর্ড সফর করেন; ১৯৭৮ সালে তাঁরা বিবাহবন্ধনে আবদ্ধ হন এবং জেন অক্সফোর্ডের পদ ত্যাগ করে জেমসের সাথে মার্কিন যুক্তরাষ্ট্রে ফিরে আসেন। তিনি ১৯৯২ সালে মার্কিন নাগরিকত্ব গ্রহণ করেন। ম্যাসাচুসেটস ইনস্টিটিউট অফ টেকনোলজিতে তিনি একজন ভিজিটিং প্রফেসর পদ লাভ করেন, এবং তারপর ১৯৭৯ সালে *ম্যাথমেটিক্যাল রিভিউজে* কাজ শুরু করেন। সেখানে তিনি তাঁর কর্মজীবনের বাকি সময়টা কাটান। তিনি ১৯৮৪ সালে সহযোগী নির্বাহী সম্পাদক এবং ১৯৯৮ সালে নির্বাহী সম্পাদক হন, তিনিই প্রথম মহিলা যিনি এই পদে অধিষ্ঠিত হয়েছিলেন। ১৯৯৬ সালে যখন *ম্যাথমেটিক্যাল রিভিউজ* একটি পেপার রিভিউ জার্নাল থেকে ম্যাথসিনেট নামক একটি অনলাইন ইলেকট্রনিক ডেটাবেসে রূপান্তরিত হয়, তখন জেন এই অগ্রগতিতে ব্যাপকভাবে জড়িত ছিলেন।  তিনি মিশিগান বিশ্ববিদ্যালয়ে একজন অ্যাডজাঙ্কট প্রফেসরও (খণ্ডকালীন অনুষদ সদস্য) ছিলেন।

তিনি ২০০৪ সালে অবসর গ্রহণ করেন, এবং ২০১৯ সালের ১লা ডিসেম্বর হৃদরোগে আক্রান্ত হয়ে মারা যান।  

## বই
জেন ব্রিজ ছদ্মনামে, তিনি অক্সফোর্ড লজিক গাইডস বই সিরিজের প্রথম খণ্ড, *বিগিনিং [[মডেল তত্ত্ব|মডেল থিওরি]] : দ্য কমপ্লিটনেস থিওরেম অ্যাণ্ড সাম কনসিকোয়েন্সেস* (ক্লারেনডন প্রেস, ১৯৭৭) বইটির লেখিকা ছিলেন। তিনি *Ω-বিবলিওগ্রাফি অফ ম্যাথমেটিক্যাল লজিক, ভলিউম ৬: প্রুফ থিওরি, কনস্ট্রাকটিভ ম্যাথমেটিক্স* (পার্সপেক্টিভস ইন ম্যাথমেটিক্যাল লজিক, স্প্রিংগার, ১৯৮৭) বইয়ের সহ-সম্পাদকও ছিলেন।

## তথ্যসূত্র




বিষয়শ্রেণী:সোমারভিল কলেজ, অক্সফোর্ডের প্রাক্তন শিক্ষার্থী
বিষয়শ্রেণী:ব্রিটিশ নারী গণিতবিদ
বিষয়শ্রেণী:ব্রিটিশ গণিতবিদ
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:নারী যুক্তিবিজ্ঞানী
বিষয়শ্রেণী:২০১৯-এ মৃত্যু
বিষয়শ্রেণী:১৯৪৪-এ জন্ম
এনজো কঁতাগালো

**এনজো কঁতাগালো** (, ; জন্ম: ১৯ অক্টোবর ১৯৯৮) হলেন একজন ফরাসি পেশাদার আইস হকি খেলোয়াড়। তিনি বর্তমানে ফ্রান্সের পেশাদার আইস হকি লিগের দল স্পার্তিয়াত দ্য মার্সেই এবং ফ্রান্স জাতীয় দলের হয়ে রক্ষণভাগের খেলোয়াড় হিসেবে খেলেন।

কঁতাগালো ফ্রান্সের প্রতিনিধি হিসেবে ২০২৬ শীতকালীন অলিম্পিকে অংশগ্রহণ করেছেন।  

## প্রারম্ভিক জীবন
এনজো কঁতাগালো ১৯৯৮ সালের ১৯শে অক্টোবর তারিখে ফ্রান্সের ইসেরে জন্মগ্রহণ করেছেন এবং সেখানেই তার শৈশব অতিবাহিত হয়।

## খেলোয়াড়ি জীবন
কঁতাগালো আইস হকির পুরুষদের প্রতিযোগিতায় ফ্রান্সের প্রতিনিধি হিসেবে অংশগ্রহণ করেছিলেন; উক্ত প্রতিযোগিতায় তার দল সার্বিকভাবে ১১তম স্থান অধিকার করেছে।

## তথ্যসূত্র

## বহিঃসংযোগ

* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি পুরুষ আইস হকি খেলোয়াড়

বিষয়শ্রেণী:ফ্রান্সের অলিম্পিক আইস হকি খেলোয়াড়
বিষয়শ্রেণী:ফরাসি আইস হকি রক্ষণভাগের খেলোয়াড়

বিষয়শ্রেণী:স্পার্তিয়াত দ্য মার্সেইয়ের খেলোয়াড়
বিষয়শ্রেণী:২০২৬ শীতকালীন অলিম্পিকের আইস হকি খেলোয়াড়
আরশাদুল আলম

**মাওলানা আরশাদুল আলম** (১৯০৮–১৯৭১) ছিলেন বাঙালি আলেম, বাগ্মী, ইসলাম প্রচারক, সমাজসেবক, শিক্ষানুরাগী ও রাজনীতিক। তাসাওউফের ক্ষেত্রে তিনি ফুরফুরা সিলসিলার সাথে যুক্ত ছিলেন এবং উপমহাদেশের তিনজন বিখ্যাত সাধকের ইজাজত ও খেলাফত লাভ করেন। একবার তিনি ইউনিয়ন পরিষদের সদস্য নির্বাচিত হন। ১৯৭০ সালের নির্বাচনে তিনি প্রাদেশিক পরিষদের প্রার্থী হয়ে নির্বাচন করেন।

## জীবনী
তিনি ১৯০৮ সালে চুয়াডাঙ্গা জেলার আলমডাঙ্গা উপজেলার অন্তর্গত নওলামারি গ্রামে সম্ভ্রান্ত মুসলিম পরিবারে জন্মগ্রহণ করেন। তার পিতার নাম শরীয়তুল্লাহ। তাঁদের পাঁচ ভাইবোনকে ছোট অবস্থায় রেখে বাবামা দুই জন কলেরা আক্রান্ত হয়ে একই দিনে মারা যান।

তার শিক্ষা জীবন খুবই সংগ্রাম মুখর। সে সময় তার অঞ্চলে লেখাপড়ার কোনো চল্ ছিল না। উপরন্তু তার ছিল না বাবামা। পাশের গ্রাম রামদিয়ার ফজর সরদারের নিকট কোরআন তালিম দিয়ে তার লেখাপড়া শুরু হয়। ফজর সরদারের উৎসাহে চাচা আব্বাস মুনশির সহযোগিতায় বাড়ি থেকে পালিয়ে গিয়ে তিনি কলকাতায় গিয়ে এক এতিমখানায় ভর্তি হন। সেখান থেকে গিয়ে ফুরফুরা দরবারের মাদরাসায় কিছুদিন পড়াশোনা করেন। তারপর ভর্তি হন খুলনায় মাওলানা হাতেম মোহাম্মদ সাহেবের মাদরাসায়। এখানকার লেখাপড়া শেষ হলে হাতেম মোহাম্মদ তাকে দিল্লির আজমিরি দরওয়াজায় অবস্থিত মাদরাসাতুর রশীদিয়াতে ভর্তি করে দিয়ে আসেন। এ মাদরাসাতেই তিনি দরসে নিযামির সিলেবাসে ১৯৩৭ সালে  নিয়মতান্ত্রিক লেখাপড়া শেষ করেন এবং তার উস্তাদ শায়খ আবু মুহাম্মাদ আহমাদ ইবন ইসহাক সাহসাওয়ানি ওরফে সাইয়িদ তাকরীয আহমাদ নাকাভি আলাভির ইজাজত লাভ করেন। শায়খ আলাভি (রাহ.) ইজাজতনামায় আরশাদুল আলমকে তাদরীস, তাবলীগ, ইজতিহাদ ও অন্যান্য দীনি কাজের উপযুক্ত বলে স্বীকৃতি প্রদান করেন। এরপর ১০/১১ বছর মাদরাসাতেই শিক্ষকদের নিবিড় তত্ত্বাবধানে তিনি জ্ঞান সাধনায় নিমগ্ন থাকেন।

দেশভাগের পর তিনি নিজ এলাকায় ফিরে আসেন। ফিরেই এ অন্ধকারাচ্ছন্ন এলাকায় জ্ঞানের আলো ছড়িয়ে দেওয়ার লক্ষ্যে বহুমুখী কর্মসূচি হাতে নেন। মাহফিল আয়োজন, শিক্ষাপ্রতিষ্ঠান প্রতিষ্ঠা, শিক্ষকতা ও লেখালেখি এর মধ্যে উল্লেখযোগ্য।

তিনি এলাচি নেসার সঙ্গে পরিণয়সূত্রে আবদ্ধ হন। তাদের ঔরসে ছয় পুত্র ও তিন কন্যা জন্মগ্রহণ করে।

তিনি বাংলাদেশের মুক্তিযুদ্ধ চলাকালে ১৮ আগস্ট ১৯৭১ সালে ইন্তিকাল করেন।

## তাসাউফ
তাসাউফের ক্ষেত্রে তিনি ফুরফুরা সিলসিলার সাথে যুক্ত ছিলেন। ছাত্র জামানাই তিনি এ সিলসিলার সাথে যুক্ত হন। পরবর্তীতে তৎকালীন দরবারে ফুরফুরার গদ্দিনশীন হজরত মাওলানা আব্দুল হাই সিদ্দিকীর হাতে বাইয়াত হন এবং তার ইজাজত ও খেলাফত লাভ করেন। এছাড়া ফুরফুরার মেজো হুজুর আবু জাফর সিদ্দিকী ও আওলাদে রাসুল মোস্তফা আল-মাদানি তাকে খেলাফত দান করেন।

## রাজনীতি
তিনি রাজনীতি সচেতন আলেম হলেও প্রথাগত অর্থে রাজনীতিবিদ ছিলেন না। তবে একবার তিনি ইউনিয়ন পরিষদের সদস্য নির্বাচিত হন। তাছাড়া ১৯৭০ সালের নির্বাচনে জামায়াতে ইসলামী নেতৃবৃন্দের অনুরোধে প্রাদেশিক পরিষদের প্রার্থী হয়ে তিনি দাঁড়িপাল্লা প্রতীকে নির্বাচন করেন। 

## সম্মাননা
'মাওলানা আরশাদুল আলম (রাহ.)' নামে তার একটি জীবনীগ্রন্থ প্রকাশিত হয়েছে। তাকে নিয়ে কিছু প্রবন্ধ কিছু অনলাইন জার্নালে প্রকাশিত হয়েছে। আলমডাঙ্গায় তার জীবন ও অবদান বিষয়ে সেমিনার অনুষ্ঠিত হয়েছে। বাংলাদেশি প্রায়ত আলেমদের জীবনী বিশ্বকোষ '৩১৩ মাশায়েখে বাংলাদেশ' এবং চুয়াডাঙ্গা জেলা উলামা পরিষদ আয়োজিত তরুণ আলেমদের করণীয় বিষয়ক সেমিনার উপলক্ষে প্রকাশিত স্মারকগ্রন্থে তার জীবনী স্থান পেয়েছে। এলাকায় তার নামে পাঠাগার ও এতিমখানা প্রতিষ্ঠিত হয়েছে।  
## তথ্যসূত্র
১৬ শাবান

**১৬ শাবান** হলো ইসলামি বর্ষপঞ্জির সপ্তম মাস শাবানের ১৬তম দিন। দিনটি হিজরি চান্দ্র বর্ষপঞ্জি অনুযায়ী বছরের ২২৩তম দিন। তবে যদি রবিউস সানি মাস ৩০ দিনে পূর্ণ হয়, তাহলে এটি বছরের ২২৪তম দিন হিসেবে গণ্য হয়। আর যদি সফর ও রবিউস সানি উভয়ই ৩০ দিন পূর্ণ করে, তাহলে এটি বছরের ২২৫তম দিন হয়।

এই দিনের পর হিজরি বছর শেষ হতে আরো ১৩১ অথবা ১৩২ দিন অবশিষ্ট থাকে, যা পূর্ববর্তী মাসগুলোর দৈর্ঘ্যের উপর নির্ভর করে পরিবর্তিত হতে পারে।

## ঘটনাবলি

* ৯৮৬

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* 
* 
* 
* 
* 

বিষয়শ্রেণী:হিজরি তারিখ
বিষয়শ্রেণী:শাবান
জেন পার্সেল কফি

**জেন সি পার্সেল কফি** (১৯৪৪ – ২৩ সেপ্টেম্বর, ২০২২) ছিলেন একজন আমেরিকান গণিতবিদ, পেনসিলভেনিয়া বিশ্ববিদ্যালয় থেকে গণিতে ডক্টরেট অর্জনকারী প্রথম মহিলাদের মধ্যে একজন এবং কলেজ অফ স্টেটেন আইল্যাণ্ডে শিক্ষক শিক্ষা অনার্স একাডেমির প্রতিষ্ঠাতা।

## শৈশব ও শিক্ষা
জেনের বাবা জেমস পার্সেল একজন সিভিল ইঞ্জিনিয়ার এবং ডেমোক্রেটিক পার্টির রাজনীতিবিদ ছিলেন। তিনি জেনের অল্প বয়সেই মারা যান। জেন ১৯৪৪ সালে কানেকটিকাটের মেরিডেনে জন্মগ্রহণ করেন এবং মেরিডেনের ও এইচ প্ল্যাট হাই স্কুলের ভ্যালেডিক্টোরিয়ান (সর্বোচ্চ স্থান অর্জনের জন্য একাডেমিক উপাধি) হন। তিনি বৃত্তি নিয়ে স্মিথ কলেজে ভর্তি হন, যেখানে গণিতের অধ্যাপক নীল ম্যাককয় তাঁর ফ্যাকাল্টি মেন্টর ছিলেন। সেখানেই তিনি তাঁর ভবিষ্যৎ স্বামী, আইনজ্ঞ জন সি. কফি জুনিয়রের সাথে পরিচিত হন, জন সি. কফি অ্যামহার্স্ট কলেজের ছাত্র ছিলেন। জেন ১৯৬৬ সালে স্মিথ কলেজ থেকে স্নাতক হন।

এরপর, জেন পেনসিলভেনিয়া বিশ্ববিদ্যালয়ে গণিতে স্নাতকোত্তর পড়াশোনা করতে যান, অন্যদিকে জন কফি ইয়েল বিশ্ববিদ্যালয়ে আইন নিয়ে পড়াশোনা করেন। জেন তাঁর পিএইচডি প্রোগ্রামের অন্যতম প্রথম নারী হিসেবে অবিচলভাবে গবেষণা করে গেছেন ছিলেন, যদিও তাঁকে নানা বৈষম্যমূলক আচরণের সম্মুখীন হতে হয়েছিল; যেমন—বিভাগের পুরুষ গণিতবিদরা যখন নিয়মিত সভাগুলিতে নিজেদের মধ্যে গবেষণা নিয়ে আলোচনা করতেন, তখন তাঁকে গণিতবিদদের স্ত্রীদের সাথে আলাদা করে রাখা হতো। তিনি ১৯৭০ সালে বিমূর্ত বীজগণিতের ওপর গবেষণা করেন, তাঁর গবেষণাপত্রের শিরোনাম ছিল *একটি ফিল্টার্ড রিং তার সংশ্লিষ্ট গ্রেডেড রিংয়ের সাথে আইসোমরফিক হওয়ার শর্ত (**)*। তিনি মারে গার্সটেনহেবারের তত্ত্বাবধানে পিএইচডি সম্পন্ন করেন।

## কর্মজীবন
নিয়োগ বৈষম্য এড়াতে, জেন শুধুমাত্র তাঁর নামের প্রথম অক্ষর, "জে." ব্যবহার ক'রে শিক্ষক পদের জন্য আবেদন করেছিলেন। এর পর তিনি রিচমণ্ড কলেজে চাকরির প্রস্তাব পান, এই কলেজটি পরে কলেজ অফ স্টেটেন আইল্যাণ্ডে পরিণত হয় এবং তিনি ১৯৭০ সালে সেখানে কাজ শুরু করেন।

এই সময়ে, তিনি তাঁর স্বামীর সাথে নিউ জার্সির ম্যাপলউডে থাকতেন এবং তাঁরা যথাক্রমে স্টেটেন আইল্যাণ্ড ও নিউ ইয়র্ক সিটিতে নিজেদের কর্মস্থলে যাতায়াত করতেন। ১৯৭৬ সালে তাঁদের কন্যা, মেগান কফি (বর্তমানে কলাম্বিয়া বিশ্ববিদ্যালয়ের একজন চিকিৎসা গবেষক) জন্মগ্রহণ করেন। ১৯৭০-এর দশকের শেষের দিকে, জেন মেরিল্যান্ডের অ্যানাপলিসে অবস্থিত ইউনাইটেড স্টেটস নেভাল একাডেমিতে একটি নতুন শিক্ষক পদে যোগদান করেন, প্রায় একই সময়ে তাঁর স্বামী ওয়াশিংটন ডিসির জর্জটাউন বিশ্ববিদ্যালয়ে অধ্যাপক হন। সন্তানের দেখাশোনার জন্য, একাডেমিতে জেন তাঁর মেয়েকে শ্রেণীকক্ষের পেছনের দিকে বসিয়ে রাখতেন।

এরপরে, জেন স্টেটেন আইল্যাণ্ড কলেজে গণিত বিভাগের প্রধান হিসেবে ফিরে আসেন এবং তাঁর স্বামী কলাম্বিয়া বিশ্ববিদ্যালয়ে চলে যান। এই সময়ের একটি ঘটনা তাঁকে কলেজের শিক্ষক শিক্ষা অনার্স একাডেমি তৈরিতে অনুপ্রাণিত করে: ট্রেনে তাঁর এক মহিলার সাথে দেখা হয় যিনি অকপটে নিজের সংখ্যাজ্ঞানহীনতার কথা স্বীকার করেন, এবং পরে জেন জানতে পারেন যে সেই মহিলাই তাঁর মেয়ের প্রাথমিক বিদ্যালয়ের একজন শিক্ষিকা ছিলেন। একাডেমিটির লক্ষ্য ছিল কলেজের ছাত্রছাত্রীদের মাধ্যমিক স্তরের স্টেম শিক্ষক হিসেবে কর্মজীবনের জন্য প্রস্তুত করার মাধ্যমে এই পরিস্থিতির উন্নতি করা।

## ব্যক্তিগত জীবন ও মৃত্যু
জেন বিয়ে করেছিলেন জন সি. কফিকে, তাঁদের একটি কন্যা সন্তান ছিল।

জেন ২০২২ সালের ২৩শে সেপ্টেম্বর মারা যান।  

## তথ্যসূত্র




## বাহ্যিক লিঙ্ক

বিষয়শ্রেণী:পেনসিলভেনিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন নারী গণিতবিদ
বিষয়শ্রেণী:মার্কিন গণিতবিদ
বিষয়শ্রেণী:২০২২-এ মৃত্যু
বিষয়শ্রেণী:১৯৪৪-এ জন্ম
লাইভস্ক্রিপ্ট (প্রোগ্রামিং ভাষা)

**লাইভস্ক্রিপ্ট** হলো একটি ফাংশনাল প্রোগ্রামিং ভাষা যা জাভাস্ক্রিপ্টে ট্রান্সপাইল বা রূপান্তরিত হয়। এটি কফিস্ক্রিপ্ট-এর স্রষ্টা জেরেমি অ্যাশকেনাস, সাতোশি মুরাকামি, জর্জ জাহারিয়েভসহ আরও অনেকের যৌথ প্রচেষ্টায় তৈরি হয়েছিল। লাইভস্ক্রিপ্ট মূলত 'কোকো' নামক আরেকটি ভাষার ফর্ক হিসেবে যাত্রা শুরু করে, যা নিজেই কফিস্ক্রিপ্ট থেকে উদ্ভূত হয়েছিল। ফাংশনাল প্রোগ্রামিংয়ের বৈশিষ্ট্যগুলোকে ওয়েব ডেভেলপারদের কাছে আরও সহজে ব্যবহারযোগ্য করে তোলাই ছিল এর মূল লক্ষ্য। (এর নামটি সম্ভবত জাভাস্ক্রিপ্টের প্রাথমিক বা বেটা নামের প্রতি সম্মান জানিয়ে রাখা হয়েছে; কারণ ১৯৯৫ সালে আনুষ্ঠানিকভাবে প্রকাশের আগে কয়েক মাস ধরে জাভাস্ক্রিপ্টকে 'লাইভস্ক্রিপ্ট' নামেই ডাকা হতো।)

## সিনট্যাক্স
লাইভস্ক্রিপ্ট হলো কফিস্ক্রিপ্টের একটি পরোক্ষ উত্তরসূরি। নিচের "হ্যালো, ওয়ার্ল্ড!" প্রোগ্রামটি লাইভস্ক্রিপ্টে লেখা হলেও, এটি কফিস্ক্রিপ্টের সাথেও সম্পূর্ণরূপে সামঞ্জস্যপূর্ণ:


```livescript
hello = ->
  console.log 'hello, world!'
```


সাধারণত কোনো ফাংশন কল করার ক্ষেত্রে শূন্য বা খালি বন্ধনী `hello()` ব্যবহার করা হয়, তবে লাইভস্ক্রিপ্ট বিস্ময়সূচক চিহ্নকে (!) কোনো আর্গুমেন্ট ছাড়া ফাংশন কল করার জন্য এক-অক্ষরের শর্টহ্যান্ড বা সংক্ষিপ্ত রূপ হিসেবে ব্যবহার করে: `hello!`

এছাড়াও লাইভস্ক্রিপ্টে এমন বেশ কিছু নতুন ইডিয়ম বা বৈশিষ্ট্য রয়েছে যা কফিস্ক্রিপ্টের সাথে মেলে না:

### নেম ম্যাংলিং
কম্পাইল করার সময়, লাইভস্ক্রিপ্ট পার্সার স্বয়ংক্রিয়ভাবে কেবাব কেস (kebab case বা ড্যাশযুক্ত ভেরিয়েবল ও ফাংশনের নাম) বা শব্দগুলোকে ক্যামেল কেস-এ রূপান্তর করে নেয়।


```livescript
hello-world = ->
  console.log 'Hello, World!'
```


এই সংজ্ঞার ওপর ভিত্তি করে নিচের দুটি ফাংশন কলই বৈধ। তবে, ড্যাশযুক্ত সিনট্যাক্স ব্যবহার করে কল করার বিষয়টিই বেশি সুপারিশ করা হয়।


```output
hello-world!
helloWorld!
```


এর মানে এই নয় যে ডেভেলপাররা চাইলে সরাসরি ক্যামেল কেস বা স্নেক কেস ব্যবহার করতে পারবেন না। তবে, লাইভস্ক্রিপ্টের আদর্শ কোডিংয়ে ড্যাশযুক্ত নামকরণই বেশি প্রচলিত।

### পাইপ

একটি পাইপ অপারেটর `|>` অপারেটরের বাম দিকের এক্সপ্রেশনের ফলাফলকে ডান দিকের এক্সপ্রেশনের আর্গুমেন্ট হিসেবে পাস করে। এফ# এবং এলিক্সিরের মতো অন্যান্য কিছু ফাংশনাল ভাষার ন্যায় লাইভস্ক্রিপ্টও এই পাইপলাইন সমর্থন করে; তবে এফ#-এ আর্গুমেন্টটি সবার শেষে পাস করা হয়, যেখানে এলিক্সিরে এটি প্রথমেই পাস করা হয়।


```livescript
"hello!" |> capitalize |> console.log
# > Hello!
```


### ফাংশন হিসেবে অপারেটর
বন্ধনীভুক্ত করা হলে, `not` বা `+` এর মতো অপারেটরগুলোকে পাইপলাইনের অন্তর্ভুক্ত করা যায় অথবা সাধারণ ফাংশন হিসেবে সরাসরি কল করা যায়।


```livescript
111 |> (+) 222
# > 333

(+) 1 2
# > 3
```


## তথ্যসূত্র

বিষয়শ্রেণী:জাভাস্ক্রিপ্ট প্রোগ্রামিং ভাষা পরিবার
বিষয়শ্রেণী:উদাহরণের কোডসহ নিবন্ধ
বিষয়শ্রেণী:এমআইটি লাইসেন্স ব্যবহারকৃত সফটওয়্যার
আহমদ দনিশ

**আহমদ দনিশ** (উচ্চারণভেদে **দানিশ**: ১৮২৭–১৮৯৭) ছিলেন বুখারা আমিরাতের একজন লেখক, সংস্কারক, ঐতিহাসিক এবং কবি।

## জীবনী
দনিশ ছিলেন একজন তাজিক এবং বুখারা আমিরাতের রাজধানী বোখারার অধিবাসী। একজন ইমামের পুত্র হওয়া সত্ত্বেও তিনি কুরআন অধ্যয়নের চেয়ে রাস্তার গল্পগুলোকে বেশি আকর্ষণীয় মনে করতেন। একটি মাদ্রাসায় পড়ার সময় তিনি নিজেই জ্যোতির্বিদ্যা, চারুলিপি, জ্যামিতি, চিকিৎসা বিজ্ঞান, ইতিহাস, সাহিত্য এবং সঙ্গীত আয়ত্ত করেছিলেন। পরবর্তীতে তিনি রাজকীয় স্থপতির একজন ছাত্র হন, যিনি তার শৈল্পিক ক্ষমতার প্রতি আগ্রহী ছিলেন। আনুমানিক ১৮৫০ সালে তিনি বোখারার আমির নাসরুল্লাহ খানের (শাসনকাল ১৮২৭–১৮৬০) একজন চিত্রশিল্পী এবং ক্যালিগ্রাফার হন। পরে তিনি রাজকীয় জ্যোতির্বিজ্ঞানীর পদে উন্নীত হন এবং যাজক সম্প্রদায় ও আমিরের মধ্যে মধ্যস্থতাকারী হিসেবে কাজ করেন।

নাসরুল্লাহ খান এবং তার উত্তরসূরি মুজাফফর বিন নাসরুল্লাহ (শাসনকাল ১৮৬০–১৮৮৫) বোখারা দরবারে একজন মুক্তচিন্তক হিসেবে দনিশের অজনপ্রিয়তা সত্ত্বেও তার দক্ষতাগুলো কাজে লাগাতে চেয়েছিলেন। ফলস্বরূপ, ১৮৫৭ সালের নভেম্বর, ১৮৬৯ সালের অক্টোবর এবং ১৮৭৪ সালের জানুয়ারিতে তাকে তিনবার বোখারা দূতাবাসের সচিব হিসেবে সেন্ট পিটার্সবার্গে পাঠানো হয়েছিল।

## তথ্যসূত্র

## উৎস
* 
* 
* 

বিষয়শ্রেণী:১৮২৭-এ জন্ম
বিষয়শ্রেণী:১৮৯৭-এ মৃত্যু
বিষয়শ্রেণী:বুখারা আমিরাতের ঐতিহাসিক
বিষয়শ্রেণী:বোখারার ব্যক্তি
বিষয়শ্রেণী:বুখারা আমিরাতের কবি
বিষয়শ্রেণী:১৯শ শতাব্দীর ফার্সি ভাষার লেখক
বিষয়শ্রেণী:বুখারা আমিরাতের সরকারি কর্মকর্তা
ইবাক খান

**ইবাক খান**, জন্মগত নাম **সৈয়দ ইব্রাহিম খান** (চাগাতাই ভাষা/কিপচাক এবং ; মৃত্যু ১৪৯৫) ছিলেন একজন শাইবানি সাইবেরিয়ার খান, যার সম্পর্কে ঐতিহাসিক উৎসগুলোতে পরস্পরবিরোধী তথ্য পাওয়া যায়। তাকে আবাক, ইভাক, ইবাক, টিউমেনের খান এবং সম্ভবত সাঈদ ইব্রাহিম খান নামেও ডাকা হয়।

সোনালী উর্দুর পতনের পর আঞ্চলিক শক্তি হিসেবে উরাল পর্বতের দক্ষিণে নোগাই হোর্ড, উরালের দক্ষিণ-পূর্বে শাইবানি এবং পূর্বের বনাঞ্চলে তাইবুগারা শক্তিশালী ছিল। শেষোক্ত দুই পক্ষ পর্যায়ক্রমে সাইবেরিয়া সালতানাতের নিয়ন্ত্রণ গ্রহণ করত। ১৪২৮ সাল নাগাদ, শাইবানি আবুল খায়ের খান সাইবেরিয়ার খান হাজি মুহাম্মদকে হত্যা করেন এবং সাইবেরিয়া থেকে সির দরিয়া পর্যন্ত বিস্তৃত একটি সংক্ষিপ্ত সাম্রাজ্য প্রতিষ্ঠা করেন। যখন ক্ষমতা ও জনবসতি দক্ষিণ-পূর্ব দিকে সরে যেতে থাকে, তখন অবশিষ্ট শাইবানিরা ইবাকের চারপাশে একত্রিত হয় (অলওয়ার্থ, পৃ. ৪৭)। অনেক উৎসের মতে ১৪৬৪ সালে, অথবা ১৪৬৮ সালে আবুল খায়েরের মৃত্যুর পর (ফোর্থসাইথ, পৃ. ২৫) অথবা ১৪৮০ সালের দিকে (গ্রোসেট) ইবাক নোগাইদের সাহায্যে তাইবুগিড খান মার-কে হত্যা করেন এবং সাইবেরিয়ার খান হন।

কোনো এক সময়ে, নোগাই ভাই মুসা এবং ইয়ামগুরচি যুদ্ধে লিপ্ত ছিলেন এবং ইয়ামগুরচি টিউমেন থেকে ইবাককে আমন্ত্রণ জানান। তিনি ভলগা নদীর তীরে উপস্থিত হয়ে আহমেদ খানের চেয়ে উলুগ উর্দুর শাসনের ওপর তার দাবি বেশি শক্তিশালী বলে দাবি করেন (হাওয়ার্থ, পৃ. ৯৮০)। উগরা নদীর অবস্থানের সময় আহমেদ খানকে পেছন থেকে হুমকি দেওয়ার জন্য ইবাকের সাথে মস্কোর কোনো গোপন সমঝোতা থাকতে পারে। ১৪৮১ সালের ৬ জানুয়ারি ইবাক এবং ইয়ামগুরচি (এবং মুসা?) মিলে আহমেদ খানকে হত্যা করেন (খোদারকভস্কি একটি পাদটীকায় এই ঘটনার বিস্তারিত বিবরণ নিয়ে সন্দেহের ইঙ্গিত দিয়েছেন)। ১৪৯৫ সালে (সবচেয়ে সাধারণ মত), অথবা ১৪৯৪ বা ১৪৯৩ সালে (গ্রোসেট, পৃ. ৪৮৯) ইবাক মার-এর নাতি মামুত কর্তৃক নিহত হন (হাওয়ার্থ, পৃ. ৯৮১), যিনি পরবর্তীতে সাইবেরিয়ার খান হন।

তার পুত্র মুর্তজা ১৫০২ সালের পর স্তেপ অঞ্চলের একজন শক্তিশালী ব্যক্তি ছিলেন। তার পৌত্র কুচুম খান ছিলেন সাইবেরিয়ার শেষ খান। তার ছোট ভাই মামুক সংক্ষিপ্ত সময়ের জন্য (১৪৯৫–৯৬) কাজানের খান ছিলেন।

## আরও দেখুন
* সাইবেরিয়ার খানদের তালিকা

## আরও পড়ুন
* Allworth, Edward, ‘The modern Uzbeks’, 1990
* Forsyth, James, ‘A History of the Peoples of Siberia’, 1994
* Grosset, Rene, ‘The Empire of the Stepps’, 1970
* Howarth, Henry Hoyle, ‘History of the Mongols’, 1880
* Khodarkovsky, Michael, ‘Russia’s Steppe Frontier’, 2002

 

বিষয়শ্রেণী:১৫শ শতাব্দীর মঙ্গোল খান
বিষয়শ্রেণী:সাইবেরিয়া সালতানাতের ব্যক্তি
বিষয়শ্রেণী:১৪৯৫-এ মৃত্যু
বিষয়শ্রেণী:জন্মের বছর অনুপস্থিত
বিষয়শ্রেণী:১৫শ শতাব্দীর এশিয়ার রাজশাসক
নিজাম বাই

**নিজাম বাই** (১৬৪৩ – ১৬৯২) ছিলেন অষ্টম মুঘল সম্রাট প্রথম বাহাদুর শাহের স্ত্রী। যদিও তার স্বামী সিংহাসনে আরোহণের কয়েক বছর আগে মারা যাওয়ার কারণে তিনি কখনোই সম্রাজ্ঞী হিসেবে শাসন করেননি, তবে তার পুত্র শেষ পর্যন্ত সম্রাট জাহানদার শাহ হিসেবে স্থলাভিষিক্ত হয়েছিলেন।

## পটভূমি
নিজাম বাইয়ের উৎস নিয়ে ভিন্ন ভিন্ন বিবরণ পাওয়া যায়। ইংরেজ পর্যটক জ্যাক হগ তাকে "একজন নবাবের বাড়ির নর্তকী" হিসেবে বর্ণনা করেছেন। বিকল্পভাবে, লেখক মুনি লাল মনে করেন যে তিনি হায়দ্রাবাদের একটি অভিজাত পরিবারের সদস্য হওয়ার সম্ভাবনা বেশি। তিনি উল্লেখ করেছেন যে তার পিতা ফতেহ ইয়াওয়ার জং দক্ষিণাত্য সালতানাতের বিরুদ্ধে মুঘল যুদ্ধে আওরঙ্গজেবের হয়ে লড়াই করেছিলেন। নিজাম বাইয়ের বিবাহ সম্ভবত এই সেবার স্বীকৃতিস্বরূপ সম্পন্ন হয়েছিল।

## জীবন
নিজাম বাই ১৬৬০ সালের ১২ মার্চ সতেরো বছর বয়সে আওরঙ্গজেবের পুত্র শাহজাদা মুয়াজ্জমের (পরবর্তীতে সম্রাট প্রথম বাহাদুর শাহ) সাথে বিবাহবন্ধনে আবদ্ধ হন। এই দম্পতির পুত্র এবং পরবর্তী সম্রাট জাহানদার শাহ তার এক বছরের কিছু বেশি সময় পর জন্মগ্রহণ করেন।

কথিত আছে যে এক পর্যায়ে তার স্বামীর ওপর তার অনেক প্রভাব ছিল, যদিও তিনি রাজনৈতিক বিষয়ে খুব কমই নিজেকে জড়াতেন। তার আগ্রহের বেশিরভাগ বিষয় ছিল শিল্পকলা, ধর্ম এবং দাতব্য কাজের ওপর। তার আয়ের একটি বড় অংশ সুবিধাবঞ্চিত মেয়েদের যৌতুক প্রদানের জন্য ব্যবহৃত হতো।

নিজাম বাই ১৬৯২ সালে দিল্লিতে মারা যান। তার মৃত্যুতে সম্রাট এবং রাজপরিবারের অন্য সদস্যরা গভীর শোক প্রকাশ করেছিলেন।

## তথ্যসূত্র


বিষয়শ্রেণী:১৬৪০-এর দশকে জন্ম
বিষয়শ্রেণী:১৬৯২-এ মৃত্যু
বিষয়শ্রেণী:প্রথম বাহাদুর শাহের স্ত্রী
বিষয়শ্রেণী:মুঘল সম্রাটের মা
মালিকা জাহান

**মালিকা জাহান** (; অর্থ "বিশ্বের রাণী") ছিলেন জৈসলমেরের একজন রাজকুমারী এবং মুঘল সম্রাট জাহাঙ্গীরের স্ত্রী।

## পরিবার
মালিকা জাহান, যার জন্মের নাম জানা যায়নি, জন্মসূত্রে জৈসলমেরের একজন রাজকুমারী ছিলেন। তিনি ছিলেন জৈসলমেরের ভাটি শাসক রাওয়াল ভীম সিংয়ের কন্যা। ভীম সিং ছিলেন সম্রাট আকবরের সমসাময়িক এবং তার রাজকীয় সেবায় নিয়োজিত ছিলেন। তিনি ছিলেন একজন পদমর্যাদা সম্পন্ন ও প্রভাবশালী ব্যক্তি। মালিকা জাহান ছিলেন রাওয়াল হাররাজের নাতনি। তার কল্যাণ মাল, ভাকর এবং সুলতান নামে তিন জন চাচা ছিল। তার ফুফু নাথি বাই ১৫৭০ সালে সম্রাট আকবরের সাথে বিবাহবন্ধনে আবদ্ধ হন এবং তিনি মাহি বেগম নামে এক কন্যার মা ছিলেন।

রাওয়াল ভীম ১৫৭৮ সালে তার পিতা হাররাজের উত্তরসূরি হন। ১৬১৬ সালে ভীমের মৃত্যুর পর তিনি নাথু সিং নামে দুই মাস বয়সী এক পুত্র রেখে যান, যাকে ভাটিরা হত্যা করেছিল। তার ছোট ভাই কল্যাণ মাল রাওয়াল হিসেবে তার স্থলাভিষিক্ত হন।

## বিবাহ
শাহজাদা থাকাকালে জাহাঙ্গীর তাকে বিবাহ করেন এবং তাকে 'মালিকা জাহান' উপাধি দেন, যার আক্ষরিক অর্থ হলো "বিশ্বের রাণী"। জাহাঙ্গীর তার আত্মজীবনীতে উল্লেখ করেছেন যে, এই জোটটি করা হয়েছিল কারণ তার পরিবার সবসময় মুঘলদের প্রতি বিশ্বস্ত ছিল।

## জনপ্রিয় সংস্কৃতিতে
ফিরোজ এইচ. ম্যাডনের ঐতিহাসিক উপন্যাস 'দ্য থার্ড প্রিন্স: এ নভেল' (২০১৫)-এ মালিকা জাহান একটি চরিত্র হিসেবে উপস্থিত আছেন।

## তথ্যসূত্র

বিষয়শ্রেণী:মৃত্যুর সাল অজানা
বিষয়শ্রেণী:১৬শ শতাব্দীর ভারতীয় নারী
বিষয়শ্রেণী:১৬শ শতাব্দীর মুঘল সাম্রাজ্যের ব্যক্তি
বিষয়শ্রেণী:জন্মের সাল অজানা
বিষয়শ্রেণী:জৈসলমেরের ব্যক্তি 
বিষয়শ্রেণী:জাহাঙ্গীরের স্ত্রী
বিষয়শ্রেণী:রাজপুত রাজকুমারী
মোহাম্মদ শিশির মনির

**মোহাম্মদ শিশির মনির** (জন্ম: ১ আগস্ট ১৯৮১) বাংলাদেশের একজন আইনজীবী এবং রাজনীতিবিদ। তিনি বাংলাদেশ সুপ্রিম কোর্টের একজন জ্যেষ্ঠ আইনজীবী। তিনি ২০২৬ সালের জাতীয় সংসদ নির্বাচনে সুনামগঞ্জ-২ আসন থেকে প্রতিদ্বন্দ্বিতা করেন।

## শিক্ষা ও কর্মজীবন
শিশির মনির ১৯৮১ সালের ১ আগস্ট সুনামগঞ্জ জেলার শাল্লায় জন্মগ্রহণ করেন। তিনি ঢাকা বিশ্ববিদ্যালয় থেকে আইন বিভাগে স্নাতক ও স্নাতকোত্তর সম্পন্ন করেন। পেশাগত জীবনে তিনি বাংলাদেশ সুপ্রিম কোর্টের একজন জ্যেষ্ঠ আইনজীবী হিসেবে কর্মরত। তিনি ল ল্যাব (Law Lab) নামক একটি আইনি প্রতিষ্ঠানের প্রতিষ্ঠাতা প্রধান।

থাম্ব|বিজয়ী প্রার্থী নাছির চৌধুরীর মুখে মিষ্টি তুলে দেন শিশির মনির
## রাজনৈতিক জীবন
শিশির মনির ছাত্রজীবন থেকেই রাজনীতির সাথে যুক্ত। তিনি ২০০৯-২০১০ মেয়াদে বাংলাদেশ ইসলামী ছাত্রশিবিরের কেন্দ্রীয় সেক্রেটারি জেনারেল হিসেবে দায়িত্ব পালন করেছেন। পরবর্তীতে তিনি বাংলাদেশ জামায়াতে ইসলামীর রাজনীতির সাথে যুক্ত হন এবং ২০২৬ সালের সংসদ নির্বাচনে সুনামগঞ্জ-২ (দিরাই-শাল্লা) আসন থেকে দলীয় প্রার্থী হিসেবে অংশগ্রহণ করেন।

## তথ্যসূত্র

বিষয়শ্রেণী:১৯৮১ সালে জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী আইনজীবী
বিষয়শ্রেণী:বাংলাদেশ সুপ্রিম কোর্টের আইনজীবী
বিষয়শ্রেণী:বাংলাদেশ জামায়াতে ইসলামীর রাজনীতিবিদ
নুর-উন-নিসা বেগম (জাহাঙ্গীরের স্ত্রী)

**নূর-উন-নিসা বেগম** (; জন্ম  ১৫৭০) যার নামের অর্থ 'নারীদের মধ্যে আলো', ছিলেন একজন তৈমুরি শাহজাদী। তিনি ইব্রাহিম হোসেন মির্জার কন্যা এবং চতুর্থ মুঘল সম্রাট জাহাঙ্গীরের স্ত্রী ছিলেন।

## প্রারম্ভিক জীবন
জন্মসূত্রে একজন তৈমুরি শাহজাদী নূর-উন-নিসা বেগম ছিলেন শাহজাদা ইব্রাহিম হোসেন মির্জার কন্যা। তার পিতা আমির তৈমুর লঙের দ্বিতীয় পুত্র শাহজাদা উমর শেখ মির্জার বংশধর ছিলেন। তার মা ছিলেন শাহজাদী গুলরুখ বেগম, যিনি প্রথম মুঘল সম্রাট বাবরের পুত্র শাহজাদা কামরান মির্জার কন্যা এবং পরবর্তী সম্রাট হুমায়ুনের ভাইঝি ছিলেন। তার শাহজাদা মোজাফফর হোসেন মির্জা নামে এক ভাই ছিল, যিনি আকবরের জ্যেষ্ঠ কন্যা শাহজাদা খানমের সাথে বিবাহবন্ধনে আবদ্ধ হয়েছিলেন।

১৫৭২ সালে গুলরুখ বেগম তার স্বামী ইব্রাহিম হোসেন মির্জার সাথে যোগাযোগ বিচ্ছিন্ন হয়ে পড়েন, কারণ আকবর তাকে গুজরাট ত্যাগ করতে বাধ্য করেছিলেন। তিনি তার সন্তানদের নিয়ে দাক্ষিণাত্য মালভূমিতে পালিয়ে যান। ইব্রাহিম হোসেন মির্জা, যিনি শেষ পর্যন্ত মুলতানের দিকে পালিয়েছিলেন, রাজকীয় কর্মকর্তাদের হাতে বন্দী হন। ১৫৭৩ সালে বন্দী অবস্থায় তিনি মারা যান।

দাক্ষিণাত্য যাওয়ার পথে খানদেশের শাসক গুলরুখ বেগম ও তার সন্তানদের গ্রেফতার করার চেষ্টা করেন যখন তারা সেই দেশ অতিক্রম করছিলেন, কিন্তু তিনি সফল হননি। তবে নূর-উন-নিসা, যার বয়স তখন ছিল দুই বছর, তার হাতে ধরা পড়েন। আকবর যখন এই খবর পান, তিনি খানদেশের শাসক এবং নূর-উন-নিসা বেগমকে দরবারে নিয়ে আসার নির্দেশ দেন। দরবারে আসার পর তাকে আকবরের তত্ত্বাবধানে নেওয়া হয় এবং রাজকীয় হারেমের অভিভাবকদের হাতে তুলে দেওয়া হয়।

১৫৭৭ সালে গুলরুখ বেগম এবং তার পুত্র মোজাফফর হোসেন গুজরাটে ফিরে আসেন এবং পুনরায় বিদ্রোহ শুরু করেন। তবে কিছু প্রাথমিক সফলতার পর মোজাফফর হোসেন রাজকীয় কর্মকর্তাদের হাতে ধরা পড়েন এবং কারারুদ্ধ হন। পুত্রের কারাবাসের পর গুলরুখ আগ্রায় তার কন্যার সাথে যোগ দেন।

## বিবাহ
১৫৯১ সালের বসন্তে গুলরুখ বেগম আকবরের জ্যেষ্ঠ পুত্র শাহজাদা সেলিম মির্জার সাথে তার কন্যার বিবাহের অনুরোধ জানান। আকবর তার অনুরোধে সম্মত হন এবং তাদের বাগদান সম্পন্ন হয়। ১৫৯২ সালের ২৬ ফেব্রুয়ারি সন্ধ্যায় আকবরের মা সম্রাজ্ঞী হামিদা বানু বেগমের বাড়িতে বিবাহ অনুষ্ঠিত হয়। এর দুই বছরেরও বেশি সময় পর ১৫৯৪ সালে আকবর তার নিজের কন্যা শাহজাদা খানমকে নূর-উন-নিসার ভাই মোজাফফর হোসেন মির্জার সাথে বিবাহ দেন। ১৫৯৫ সালের ২৮ আগস্ট নূর-উন-নিসা এই দম্পতির একমাত্র সন্তান এক কন্যা সন্তানের জন্ম দেন।

নূর-উন-নিসা তার ননদ শাহজাদা খানমের সাথে সুসম্পর্ক বজায় রাখতেন এবং শাহজাদা খানমও তার প্রতি সৌজন্য ও শিষ্টাচারের নিয়মগুলো কঠোরভাবে মেনে চলতেন। ১৬১৪-১৫ সালে জাহাঙ্গীর তার আজমীর অবস্থানের সময় নূর-উন-নিসার মা গুলরুখ বেগমকে দেখতে যান, যিনি সেই সময় অসুস্থ ছিলেন। এই সময়ে "ধখিরাত-উল-খাওয়ানিন"-এর লেখক শেখ ফরিদ ভাক্কারি তার প্রতিষ্ঠানের দেওয়ান হিসেবে কর্মরত ছিলেন।

## দেওয়ান-ই-কামরান
নূর-উন-নিসা বেগম "দেওয়ান-ই-কামরান"-এর মালিক ছিলেন, যা তার দাদা কামরান মির্জার লেখা কবিতার সংকলন ছিল। নূর-উন-নিসা এটি তিন মোহর দিয়ে ক্রয় করেছিলেন।

## বংশপরিচয়

## তথ্যসূত্র

## উৎস
*

বিষয়শ্রেণী:জাহাঙ্গীরের স্ত্রী
বিষয়শ্রেণী:১৬শ শতাব্দীর ভারতীয় নারী
বিষয়শ্রেণী:১৬শ শতাব্দীর মুঘল সাম্রাজ্যের ব্যক্তি
বিষয়শ্রেণী:১৭শ শতাব্দীর ভারতীয় মুসলিম
সালিহা বানু বেগম

**সালিহা বানু বেগম** (; মৃত্যু ১০ জুন ১৬২০) ছিলেন সম্রাট জাহাঙ্গীরের প্রধান স্ত্রী। তিনি তার সম্রাট স্বামীর রাজত্বের অধিকাংশ সময় ধরে ১৬২০ সালে তার মৃত্যু পর্যন্ত পাদশাহ বেগম হিসেবে আসীন ছিলেন।

## পরিবার
সালিহা বানু বেগম ছিলেন কায়েম খানের কন্যা, এবং মুকিম খানের নাতনি। মুকিম খান ছিলেন আকবরের সময়ের সুজাত খানের পুত্র।

## বিবাহ
জাহাঙ্গীর তার রাজত্বের তৃতীয় বছরে ১৬০৮ সালে তাকে বিবাহ করেন। ফলস্বরূপ, তার ভাই আব্দুর রহিমের অবস্থানের ব্যাপক উন্নতি ঘটে। তাকে 'তরবিয়ত খান' উপাধিতে ভূষিত করা হয়। তার মিয়ান জোহ নামে এক পুত্র ছিল, যাকে সালিহা নিজের পুত্রের মতো বড় করেছিলেন। মিয়ান জোহ ঝিলাম নদীর তীরে মহবত খানের হাতে নিহত হন, যখন মহবত খান জাহাঙ্গীরের প্রতি ঔদ্ধত্যপূর্ণ আচরণ করেছিলেন।

তিনি 'পাদশাহ মহল' ("প্রাসাদের সার্বভৌম") এবং 'পাদশাহ বানু' ("সার্বভৌম নারী") উপাধি ধারণ করেছিলেন। কথিত আছে যে, জাহাঙ্গীরের অনুরাগের ক্ষেত্রে তিনি ছিলেন নূর জাহানের একমাত্র শক্তিশালী প্রতিদ্বন্দ্বী। তবে নূর জাহান ছিলেন একজন দুর্ধর্ষ প্রতিদ্বন্দ্বী যিনি কেবল জাহাঙ্গীরকেই নয়, বরং রাষ্ট্রীয় বিষয়গুলোকেও নিয়ন্ত্রণ করতেন। ইস্ট ইন্ডিয়া কোম্পানির প্রতিনিধি উইলিয়াম হকিন্স তাকে জাহাঙ্গীরের প্রধান স্ত্রীদের মধ্যে উল্লেখ করেছেন। তিনি নিম্নলিখিত মন্তব্যটি করেছিলেন:

সালিহা বানু বেগম হিন্দি কবিতায় পারদর্শী ছিলেন বলে জানা যায়।

## মৃত্যু
সালিহা বানু বেগম ১৬২০ সালের ১০ জুন মারা যান। জাহাঙ্গীর উল্লেখ করেছেন যে জ্যোতিষী জোতিক রাই তার মৃত্যুর পূর্বাভাস দিয়েছিলেন; তার মৃত্যুতে গভীরভাবে শোকাহত হলেও জাহাঙ্গীর সেই ভবিষ্যদ্বাণীর নির্ভুলতা দেখে বিস্মিত হয়েছিলেন, যা তার নিজের জন্মকুণ্ডলী থেকে নেওয়া হয়েছিল।

## আরও দেখুন
*পাদশাহ বেগম

## তথ্যসূত্র

## গ্রন্থপঞ্জি
* 

বিষয়শ্রেণী:জাহাঙ্গীরের স্ত্রী
বিষয়শ্রেণী:১৬২০-এ মৃত্যু
বিষয়শ্রেণী:১৬শ শতাব্দীর ভারতীয় নারী
বিষয়শ্রেণী:১৬শ শতাব্দীর ভারতীয় ব্যক্তি
বিষয়শ্রেণী:জন্মস্থান অজানা
বিষয়শ্রেণী:জন্মের সাল অজানা
বিষয়শ্রেণী:১৭শ শতাব্দীর ভারতীয় মুসলিম
বিষয়শ্রেণী:ভারতীয় অভিজাত ব্যক্তি
এলেইন কোহেন

**এলেইন কোহেন** (১৭ জুলাই, ১৯৪৬ – ১৯ অক্টোবর, ২০২৫) ছিলেন জ্যামিতিক মডেলিং এবং কম্পিউটার গ্রাফিক্সের একজন আমেরিকান গবেষক, যিনি বি-স্প্লাইনের ওপর তাঁর অগ্রণী গবেষণার জন্য পরিচিত। তিনি ইউটা বিশ্ববিদ্যালয়ের কম্পিউটিং স্কুলের একজন অধ্যাপক ছিলেন।

## শিক্ষা ও কর্মজীবন
কোহেন ১৯৬৮ সালে ভাসার কলেজ থেকে গণিতে স্নাতক ডিগ্রি অর্জন করেন। তিনি গণিতে স্নাতকোত্তর অধ্যয়নের জন্য সিরাকিউস বিশ্ববিদ্যালয়ে যান, ১৯৭০ সালে স্নাতকোত্তর ডিগ্রি এবং ১৯৭৪ সালে ডক্টরেট সম্পন্ন করেন। তাঁর গবেষণাপত্রের শিরোনাম ছিল, *কোনো ফাংশনের ফুরিয়ার সিরিজের আংশিক যোগফলের মাধ্যমে তার আসন্নীকরণের মাত্রা সম্পর্কে"* (), এটি আসন্নীকরণ তত্ত্ব সম্পর্কিত একটি গবেষণা এবং ড্যানিয়েল ওয়াটারম্যান এর তত্ত্বাবধায়ক ছিলেন।

ইউটা বিশ্ববিদ্যালয়ে, ইঞ্জিনিয়ারিং স্কুলে স্থায়ী পদ লাভকারী প্রথম মহিলা ছিলেন কোহেন।

## অবদান
রিচার্ড এফ. রাইজেনফেল্ড এবং গারশন এলবারের সাথে কোহেন একটি বই লিখেছেন, যেটির শিরোনাম হলো *স্প্লাইন ব্যবহার করে জ্যামিতিক মডেলিং: একটি ভূমিকা* (, এ কে পিটার্স, ২০০১)।

তিনি ইউটা টিপটের বিকাশেও অবদান রেখেছেন, এটিকে পুরুত্বহীন দ্বিমাত্রিক তল থেকে একটি প্রকৃত ত্রিমাত্রিক বস্তুতে উন্নীত করেছেন।

## স্বীকৃতি
২০০৫ সালে, সল্ট লেক সিটির *ওয়াইডব্লিউসিএ* তাদের অসামান্য কৃতিত্ব পুরস্কার কোহেনকে প্রদান করে। ২০০৯ সালে, কোহেন এবং রাইজেনফেল্ডকে কম্পিউটার সহায়ক জ্যামিতিক নকশায় বি-স্প্লাইনের ওপর তাঁদের কাজের জন্য সলিড মডেলিং অ্যাসোসিয়েশন তাদের পিয়ের বেজিয়ার পুরস্কারে ভূষিত করে।

## স্মৃতি
কোহেনের বৈজ্ঞানিক ও পেশাগত অবদানকে সম্মান জানাতে, প্রযুক্তিক্ষেত্রে নারীদের সহায়তার জন্য AnitaB.org-এর মাধ্যমে *ডঃ এলেইন কোহেন স্মৃতি বৃত্তি তহবিল* প্রতিষ্ঠা করা হয়েছিল।

## তথ্যসূত্র




বিষয়শ্রেণী:১৯৪৬-এ জন্ম
বিষয়শ্রেণী:ইউটা বিশ্ববিদ্যালয়ের শিক্ষক
বিষয়শ্রেণী:সিরাকিউজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভাসার কলেজের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন নারী গণিতবিদ
বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:জীবিত ব্যক্তি